Source: http://www.mikkeli.fi/node/27370
Timestamp: 2017-10-24 11:35:25+00:00

Document:
Kaupunginhallitus 14.8. | Mikkeli
Etusivu ›› Uutinen ›› Kaupunginhallitus 14.8.
14.8.2017 - 17:13
Mikkelin kaupunginhallitus muun muassa päätti osallistua Kansallisarkiston hallinnoimaan digitaalisen arkistoinnin suunnitteluun 29 000 euron omarahoitusosuudella ja nimesi uudet edustajat Sotahistoria - menneisyys innovaatioympäristönä -hankkeen ohjausryhmään.
§ 29: Hallinnon paperiaineistojen digitoinnin suunnitteluprojektin kuntarahoitus
Hallinnon paperiaineistojen digitoinnin suunnitteluprojekti -hankkeessa laaditaan suunnitelmat ja kustannuslaskelmat, joiden perusteella valtionhallinnon ja tulevien maakuntien paperiaineistot muutetaan digitaalisessa muodossa säilytettäviksi.
Tavoitteena on muuttaa kaikki jäljellä olevat paperiaineistot digitaaliseen muotoon vuoteen 2030 mennessä.
Hanketta hallinnoi Kansallisarkisto ja se toteutetaan vuoden 2017 aikana. Koko hanke on suuruudeltaan 217 934 euroa, josta Mikkelin kaupungin kuntarahoitusosuus on yhteensä 29 091 euroa. Kansallisarkisto osallistuu hankkeen kuntarahoitukseen samansuuruisella summalla kuin Mikkelin kaupunki.
Kaupunginhallitus päätti, että Mikkelin kaupunki osallistuu hankkeeseen esitetyn suuruisella omarahoitusosuudella.
§ 30: Mikkelin kaupungin 81. kaupunginosan (Metsä-Sairila) osaa koskeva osayleiskaavan muutos / Ecosairilan osayleiskaava
Kaupunginhallitus päätti esittää kaupunginvaltuustolle, että se hyväksyy Ecosairilan osayleiskaavan muutoksen.
§ 31: Sotahistoria - menneisyys innovaatioympäristönä -hankkeen ohjausryhmään kaupunginhallituksen edustajan nimeäminen
Kaupunginhallitus nimesi hankkeen ohjausryhmään kolme edustajaa, Kirsi Olkkosen (kesk.), Juha Vuoren (kok.) ja Markku Aholaisen (sd.).
Aiemmin ohjausryhmässä kaupungin edustajina olleet Olli Nepponen (kok.) ja Markku Turkia (sd.) ovat jättäneet kunnalliset luottamustehtävät.
§ 32: Oikeusministeriön tiedote vuoden 2018 presidentinvaaleja koskien
Kaupunginhallitus merkitsi tiedoksi Oikeusministeriön kirjeen presidentinvaaleista. Vaalien ensimmäinen kierros on sunnuntaina 28.1.2018 ja mahdollinen toinen kierros sunnuntaina 11.2.2018.
§ 33: Kaakkois-Suomen vaalipiirin kuntapäivät ja seminaari 7.9.2017
Asia jätettiin pöydälle ja käsitellään uudelleen kaupunginhallituksen kokouksessa 21.8.2017.
§ 33 – 34: Valtuustoaloitteet
Kaupunginhallitus lähetti kaksi valtuustoaloitetta palvelualueille valmisteltaviksi.
Aloite subjektiivisen päivähoito-oikeuden palauttamisesta lähetettiin sivistyksen ja hyvinvoinnin palvelualueelle ja aloite tapahtumakoordinaattorin tehtävän perustamisesta konserni- ja elinvoimapalveluihin.
Vastaukset aloitteisiin tulee käsitellä kaupunginhallituksessa viimeistään marraskuussa 2017.
§ 36: Muut asiat
Haukivuoren aluejohtokunnan ehdotus hallituksen kokouksen pitämisestä Haukivuorella
Kaupunginhallitus päätti, että se ei pidä erillistä kokousta Haukivuorella, mutta kaupunginhallituksen ja -valtuuston puheenjohtajat ja hallituksen jäsenet vierailevat erillisen ohjelman mukaan Haukivuorella.
Lisäksi kaupunginhallitus keskusteli valtuustoryhmien puheenjohtajien toimikunnan asettamisesta.

References: § 29

§ 30

§ 31

§ 32

§ 33

§ 33

§ 36